
Tema comasării alegerilor are motivații profund şi jenant anti-democratice. Cică prea multe alegeri ar obosi electoratul şi ar fi scumpe. 
Democraţia costă, democraţia necesită implicare, democraţia poate părea iritantă. Dar participarea frecventă la alegeri este singura 


modalitate în care poporul poate decide pe cine îi alege drept reprezentanţi ai săi, instruiți să gestioneze treburile publice cu 


responsabilitate. În lipsa alegerilor, societatea se ierarhizează în funcţie de interesele economice şi ideologice, 
punând în fruntea statului şi în contra binelui public elite auto-mandatate, imune la răspunderea pentru 
necazurile şi belelele cauzate populaţiei. Iar în spatele cortinei, păpuşarii, simbioţii malefici ai statului totalitar. 
Chiar mai rău decât atât, aceste elite nealese de nimeni capătă şi obiceiul de a „externaliza” funcţiile esenţiale ale 
statului, adică de a vinde indulgenţe şi privilegii unor entităţi private, ghidate exclusiv de profit, unor experţi şi 


consultanţi cu agende diferite de cea populară şi unor organizaţii non-guvernamentale militante pentru alte 


scopuri decât cele ale omului de rând, cele de la firul ierbii (grassroot, cum zic americanii). 


Apropo de americani. La nivel federal, în America există alegeri generale parlamentare şi prezidenţiale o dată la patru ani şi alegeri de 
reîmprospătare a parlamentarilor federali o dată la doi ani. Toată tevatura se repetă la nivel de state membre. Se aleg guvernatorii şi 


parlamentarii statali o dată la patru ani şi se re-împrospătează la doi ani parlamentarii. 


Foarte interesant — în America se aleg şi judecătorii şi procurorii. De asemenea, toată lumea normală la cap participă la realizarea actului 
de justiţie, prin calitatea de membru al curților cu juraţi. Practic, în America toată lumea votează tot timpul. Privaţii participă la 
finanţarea alegerilor*, dar statele membre şi statul federal consumă imens de mari sume de bani pentru alegeri. Şi nimeni, în America, nu 
protestează. Mă rog, nimeni nu a protestat până la actuala administraţie Biden, care ar vrea să nu se mai confrunte la alegeri anul acesta, 
în noiembrie, nici cu electoratul, nici cu republicanii sau cu alţi conservatori. Progresiștii consideră că e un progres să nu mai fie alegeri, ci 
să decidă, eventual, IA sau reţelele de socializare. Restul lumii politice este ... populistă, extremistă, conspiraţionistă. Este direct şi 
iremediabil contra „ordinii mondiale liberale bazate pe reguli” ... 


Aşa ceva este o cale sigură către totalitarism. Dacă românii îşi doresc să fie conduşi în continuare de cei care fură, corup/se lasă corupți 
pentru a ceda privaţilor sarcinile esenţiale ale statului, se pun în conflicte de interese, practică rotația comunistă a cadrelor (revolving 
door), pentru a fi ţinuţi în captivitatea măștii, a certificatului verde, a emisiilor zero de codoi, a sărăciei şi a foametei, nu au decât să 
aplaude comasarea şi să voteze stabilitatea actualei coaliţii, pentru zeci de ani de acum încolo. Dar asta nu ar fi nici democraţie, nici 


libertate, nici siguranţa zilei de mâine. Dimpotrivă, această stabilitate ne va duce în războiul sustenabil, perpetuu. Hai Liberare! 


*cel mai grav lucru este că privaţii de genul tătucilor de la Davos ajung să decidă cine este procuror sau judecător, prin sumele 
orientate către campaniile electorale ale persoanelor preferate (pentru supuşenia şi reaua lor intenționalitate) 

